Vyf skuldig aan moord ná transitorooftogVyf rowers, waaronder ŉ voormalige polisiebeampte, is Dinsdag in die Pietermaritzburg-landdroshof skuldig bevind op drie aanklagte van moord na ŉ transitorooftog. Die verdagtes het ŉ motor gebruik om teen ŉ transitovoertuig te bots en dit om te keer. Ottoman Msimang, hulle makker, is in die proses dood. George van Tonder, bestuurder van die transitovoertuig, en Sibusiso Phakathi, ŉ veiligheidswag, is ook tydens die voorval dood. Regter Anton van Zyl het die verdagtes skuldig bevind aan die moorde op Msimang, Van Tonder en Phakathi. Die rooftog en moorde het in Oktober 2009 plaasgevind. Die transitovoertuig het R692 000 van Newcastle na ŉ pensioen-uitbetalingspunt in Ladysmith vervoer. Plofstof is gebruik om die agterkant van die transitovoertuig oop te kry. Bewyse rakende selfoonoproepe wat van die toneel af gemaak is, het ŉ beduidende rol gespeel in die skuldigbevindings. Die skuldiges is Jerody Mthiyane (37), Philemon Nhleko (41), Ewat Kabr (35), Zikethela Sokhela (36) en ao. Siyabonga Mkanyana (41). Vonnisoplegging sal Woensdag begin.